Dink jy sal die oom moet bel en hoor. Ek het gedink ons ry alleen, maar die oom en sy helper is so gretig om advies te gee en te help dat hulle amper die hele roete elke nou en dan 'n draai kom maak het en gekyk het hoe dit gaan.
Daar was so paar plekke waar ons moes gate bietjie toegooi om deur te kom en by die stompe teen die wal het ons op die ou einde die 'n sloot gegrou en die een stomp geskuif. So dit is nie net van inklim en ry nie. Die Oom het gesê hy gee nie om as ons sy hindernisse verander, die idee is dat jy dieselfde planne maak om oor te kom as wat jy sou maak as jy alleen in die veld was.
Daar is selfs 'n stuk waar jy deur 'n "woud" ry. Daai Touareg het tussen party bome deurgepas met so 5cm aan 'n kant.
Hy reken mense met sleepwaens is ook welkom om hulle vernuf met hulle boswa te kom toets, blykbaar kan jy meeste van die roete met 'n boswa ook doen, wat ek dink nogal 'n groot uitdaging gaan wees.
Pieter, die lyk na baie pret en ek dink dit is baie leersaam voor mens so lang reis onderneem, veral die wat sleep sal die baan baie van waarde wees.